|  |
| --- |
| **Α. Εργαστήριο Δεξιοτήτων** **ΑΙΚΑΤΕΡΙΝΗ ΜΠΑΛΩΜΕΝΟΥ** |

|  |
| --- |
| **Α. Περιγραφική Αποτίμηση** |
| Θεματικός κύκλος Α’ -κινούμαι με ασφάλεια στην πόλη μας- |
| Το θέμα τέθηκε σε συζήτηση στην τάξη όπου εκφράστηκαν διάφορες γνώμες. Οι μαθητές συνεργάστηκαν σε διάφορες έρευνες για τον εντοπισμό προβλημάτων με υπευθυνότητα και κριτική σκέψη. Παρουσιάστηκαν στην τάξη μαζί με αποτελέσματα έρευνας πολιτών με βάση το ίδιο θέμα .Τέλος πήραν πρωτοβουλία να φωτογραφίσουν επικίνδυνα σημεία και με επιστολή που συνέταξαν να ενημερώσουν τον Δήμαρχο προκειμένου να μεριμνήσει για την λύση τους. |
| Θεματικός κύκλος Β’ -Κλιματική αλλαγή- |
| Με ελεύθερη συζήτηση και κριτικό πνεύμα οι μαθητές εντόπισαν προβλήματα στην γή που θεωρούνται αποτέλεσμα της κλιματικής αλλαγής. Επίσης συζητήθηκαν οι αιτίες που δημιουργούν αυτά τα προβλήματα. Η συνεργασία συνεχίστηκε σε ομαδική έρευνα και δόθηκαν προτάσεις για την προσπάθεια ανάσχεσης των αιτιών και έγινε σαφές πως μπορούμε όλοι να αναστρέψουμε αυτή την κατάσταση με αλλαγές στην καθημερινότητά μας. |
| Θεματικός κύκλος Γ’ Ανθρώπινα Δικαιώματα |
| Η εναρκτήρια συζήτηση επικεντρώθηκε από τους μαθητές να οριστούν ποια είναι ακριβώς τα ανθρώπινα δικαιώματα και ποια από αυτά καταπατώνται. Ομάδα μαθητών παρουσίασε την ιστορία των Αν.Δικ. και μια άλλη ομάδα την Χάρτα των Αν. Δικ. Παρουσιάστηκε η ευκαιρία να αναπτυχθούν αισθήματα αλληλεγγύης στα άτομα των οποίων τα δικαιώματα καταπατώνται. |
| Θεματικός κύκλος Δ’ Εικονική επιχείρηση σε Αιγαιοπελαγίτικο νησί |
| Η τάξη μοιράστηκε σε τέσσερες ομάδες και κάθε μία ανέλαβε να υλοποιήσει μέρος της προετοιμασίας για την εικονική επιχείρηση σε τέσσερεις αντίστοιχους τομείς. Στόχος του συγκεκριμένου θέματος είναι να σκεφτούν να ερευνήσουν και να δημιουργήσουν το πλαίσιο για την επιτυχία μιάς επιχείρησης. Παράλληλα μέσα από την έρευνα οι μαθητές γνώρισαν την παραδοσιακή κυκλαδίτικη αρχιτεκτονική και την ιστορία της. Την μεσογειακή και ειδικά την νησιώτική διατροφή που στηρίζεται στην ντόπια παραγωγή. Αυτό ήταν ευκαιρία για τους μαθητές να κατανοήσουν την αξία της γεωργίας και κτηνοτροφίας στην ντόπια οικονομική ανάπτυξη .Τέλος ομάδα μαθητών δημιούργησε εικονικό site με τις παρουσιάσεις των εργασιών με στόχο να κατανοήσουν την χρησιμότητα των μέσων κοινωνικής δικτύωσης στην επιχειρηματικότητα. |